4018 Bratislava

4018 Bratislava je planétka s priemerom , ktorú objavil český astronóm Antonín Mrkos 30. decembra 1980 na hvezdárni Kleť. Pomenovaná je po hlavnom meste Slovenskej republiky, Bratislave. Meno sa oficiálne zverejnilo v cirkulári Minor Planet Center (MPC) č. 25979 vydanom dňa 17. novembra 1995.

V čase objavu sa planétka nachádzala v súhvezdí Blíženci, asi 6,5° juhovýchodne od hviezdy delta Geminorum. Po objave bola pozorovaná ešte ďalšie dve noci a celkovo bolo zmeraných 6 jej pozícií, ktoré boli neskôr odoslané do Minor Planet Center. Pozorovania na Kleti prebiehali aj po jej očíslovaní a počas 2 nocí v lete 1996 bolo získaných jej ďalších 6 pozícií. 

Planétka s priemerom približne 8 km obehne okolo Slnka po mierne excentrickej dráhe raz za 4,14 roka (1 512 dní). K Zemi sa približuje na minimálnu vzdialenosť 173 mil. km.

Zdroje 
 

Planétky 4001 – 4250
Planétky s menami vzťahujúcimi sa k Slovensku
Astronomické objekty objavené v roku 1980
Pomenovania podľa Bratislavy